turjo4nis/wikipedia-bn-dump-20250701 huggingface dataset:
স্পিনিন রেকর্ডস

স্পিনিন রেকর্ডস (ইংরেজি : Spinnin' Records) নেদারল্যান্ডে অবস্থিত একটি রেকর্ড লেবেল, যার ২২মিলিয়নেরও অধিক ইউটিউব সাবস্ক্রাইবার এবং ১৩ বিলিয়নেরও বেশি ভিডিও ভিউ রয়েছে। ২০১৭ সালের সেপ্টেম্বরে, ওয়ার্নার মিউজিক গ্রুপ ১০০ মিলিয়ন ডলারে স্পিনিন রেকর্ড এর স্বত্ত্বাধিকার কিনে নেয়।

ইতিবৃত্ত 

সাবেক ডাচ রেডিও ডিজে ও ব্যাবসায়ী উইলেম ভ্যান কোটেনের সন্তান,এল্কো ভ্যান কোটেন তার বাবার সাথে পাবলিশিং ব্যাবসাতে কর্মরত ছিলেন। ডি গ্রাফ নামের রিদম ইম্পোর্ট এর এক কর্মকর্তার সাথে কোটেন ১৯৯৯ সালে স্পিনিন রেকর্ডস প্রতিষ্ঠা করেন।

স্পিনিন এর ওয়ার্নার মিউজিক গ্রুপের সাথে চুক্তির ব্যাপার নিয়ে দ্বিমত থাকায় সহ-প্রতিষ্ঠাতা এল্কো ভ্যান কোটেন স্পিনিন রেকর্ড  ছেড়ে দেন, যার ফলশ্রুতিতে  গ্রাফ সিইও হয়ে যান।

উপ-লেবেলসমূহ

AFTR:HRS (তিয়েস্তো দ্বারা পরিচালিত)
কংগো রেকর্ডস  (লিংকন জেসার দ্বারা পরিচালিত)
কার্টিস অল্টো রেকর্ডস (কার্টিস অল্টো দ্বারা পরিচালিত)
ডার্মা ওয়ার্ল্ডওয়াইড  (KSHMR দ্বারা পরিচালিত)
দুরন রেকর্ডস (স্যান্ডার ভ্যান দুরন দ্বারা পরিচালিত)
ফন্ক রেকর্ডিংস (ড্যানিক দ্বারা পরিচালিত)
হেলডিপ রেকর্ডিংস (অলিভার হেল্ডেন্স দ্বারা পরিচালিত)
হেক্সাগন (ডন ডিয়াবলো দ্বারা পরিচালিত)
হিস্টেরিয়া রেকর্ডস (বিংগো প্লেয়ার্স দ্বারা পরিচালিত)
জ্যাক ব্যাক (ডেভিড গেটা দ্বারা পরিচালিত)
ক্রিটেরিয়া রেকর্ডস  (ক্রাইডার দ্বারা পরিচালিত)
মেইড ইন এনএল
ম্যাক্সিমাইজ রেকর্ডস (ব্লাস্টারজাক্স দ্বারা পরিচালিত)
মিউজিক্যাল ফ্রিডম (তিয়েস্তো দ্বারা পরিচালিত)

অক্সিজেন রেকর্ডস  
সোর্স 
ওজেড রেকর্ডস (উমেত ওজকান দ্বারা পরিচালিত)
পোশন (দ্যা ম্যাজিশিয়ান দ্বারা পরিচালিত)
স্পিনিন কপিরাইট ফ্রি মিউজিক
স্পিনিন ডিপ
স্পিনিন নেক্সট
স্পিনিন প্রিমিয়াম
স্পিনিন রিমিক্সেস
স্পিনিন স্ট্রিপড
স্পিনিন ট্যালেন্ট পুল
এসপিআরএস 
ট্র‍্যাপ সিটি
ওয়ার্ক রেকর্ডস

পূর্ববর্তী উপ-লেবেলসমূহ

বারং ফ্যামিলি (ইয়েলো ক্ল দ্বারা পরিচালিত) (বর্তমানে স্বাধীন)
ফ্লাই আই রেকর্ডস (কেলভিন হ্যারিস দ্বারা পরিচালিত) 
ওয়াল রেকর্ডিংস (আফ্রোজ্যাক দ্বারা পরিচালিত) (বর্তমানে আর্মাডা মিউজিক এর স্বত্ব)

তথ্যসূত্র 

রেকর্ড লেবেল
২০১৭-এর অধিগ্রহণ ও একত্রীকরণ
ওয়ার্নার মিউজিক গ্রুপ

ওয়ার্নার মিউজিক গ্রুপ (সংক্ষেপে:WMG) একটি আমেরিকান বহুজাতিক বিনোদন এবং রেকর্ড লেবেল সংস্থা। এটি "তিনটি বৃহৎ" রেকর্ডিং কোম্পানিগুলির মধ্যে একটি এবং গ্লোবাল মিউজিক শিল্পের তৃতীয় বৃহত্তম কোম্পানি।

ইলেক্ট্রা রেকর্ডস, ওয়ার্নার ব্রস. রেকর্ডস ও আটলান্টিক রেকর্ডস এর মত বড় কোম্পানির মালিকানা রয়েছে ওয়ার্নার মিউজিক গ্রুপের।

তথ্যসূত্র 

রেকর্ড লেবেল
বহু-চ্যানেল নেটওয়ার্ক
রেকর্ড লেবেল পরিবেশক
নিউইয়র্ক সিটি ভিত্তিক কোম্পানি
নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
ন্যাসড্যাকে তালিকাভুক্ত কোম্পানি
২০১১-এর অধিগ্রহণ ও একত্রীকরণ
টেনসেন্ট
হোসে মানুয়েল দিয়াজ

হোসে মানুয়েল 'মানোলো' দিয়াজ ফের্নান্দেজ (জন্ম: ৩০ আগস্ট ১৯৬৮) হলেন একজন সাবেক স্পেনীয় ফুটবল খেলোয়াড়, যিনি তার ক্যারিয়ারে একজন আক্রমনভাগের খেলোয়াড় হিসেবে খেলেছেন।

পরিচালনাসংক্রান্ত পরিসংখ্যান

তথ্যসূত্র

বহিঃসংযোগ

১৯৬৮-এ জন্ম
জীবিত ব্যক্তি
রিয়াল সোসিয়েদাদ দেপোর্তিবা আলকালার খেলোয়াড়
হেতাফে ফুটবল ক্লাবের খেলোয়াড়
স্পেনীয় ফুটবলার
সেহুন্দা দিভিসিওন বি-এর খেলোয়াড়
তেরসেরা দিভিসিওনের খেলোয়াড়
স্পেনীয় পুরুষ ফুটবলার
পুরুষ ফুটবল ফরোয়ার্ড
আমি কোথায় পাব তারে

আমি কোথায় পাব তারে বাঙালি বাউল সঙ্গীতশিল্পী ও সঙ্গীত রচয়িতা গগন হরকরার লেখা একটি বাউল গান। এই গানের সুর অনুসারে রবীন্দ্রনাথ ঠাকুর এর আমার সোনার বাংলা গানটি রচনা করেন, যা বর্তমানে বাংলাদেশের জাতীয় সঙ্গীত হিসেবে স্বীকৃত।

গানের কথা 
আমি কোথায় পাব তারে,
আমার মনের মানুষ যে রে।
হারায়ে সেই মানুষে, তার উদ্দেশে দেশ-বিদেশে-
আমি দেশ-বিদেশে বেড়াই ঘুরে;
কোথায় পাব তারে, আমার মনের মানুষ যে রে।।

লাগি সেই হৃদয় শশী, সদা প্রাণ হয় উদাসী,
পেলে মন হতো খুশি, দিবা-নিশি দেখিতাম নয়ন ভরে।
আমি প্রেমানলে মরছি জ্বলে, নিভাই কেমন করে-
মরি হায়, হায় রে-
ও তার বিচ্ছেদে প্রাণ কেমন করে
(ও রে) দেখনা তোরা হৃদয় চিরে
কোথায় পাব তারে, আমার মনের মানুষ যে রে।।

দিবো তার তুলনা কি, যার প্রেমে জগত সুখী!
হেরিলে জুড়ায় আঁখি, সামান্যে কি দেখিতে পারে তারে!
তারে যে দেখেছে সেই মজেছে ছাই দিয়ে সংসারে।
মরি হায়, হায় রে-
(ও সে) না জানি কুহক জানে
অলক্ষ্যে মন চুরি করে, কটাক্ষে মন চুরি করে;
কোথায় পাব তারে, আমার মনের মানুষ যে রে।।

কুল-মান সব গেলো রে! তবু না পেলাম তারে
প্রেমের লেশ নাই অন্তরে, তাইতে মরি দেয় না দেখা সে রে;
ও তার বসত কোথায় না জেনে তাই গগন ভেবে মরে-
মরি হায়, হায় রে-
(ও সে) মানুষের দিশ যদি জানিস
কৃপা করে বলে দে রে, আমার সুহৃদ হয়ে বলে দে রে,
ব্যথার ব্যথি হয়ে বলে দে রে;
কোথায় পাব তারে, আমার মনের মানুষ যে রে।।

হারায়ে সেই মানুষে, তার উদ্দেশে দেশ-বিদেশে
আমি দেশ-বিদেশে বেড়াই ঘুরে;
কোথায় পাব তারে, আমার মনের মানুষ যে রে।

আরও দেখুন 
 আমার সোনার বাংলা
 বাউল

তথ্যসূত্র 

বাংলাদেশী গান
বাংলা ভাষার গান
বাউল সঙ্গীত
রবীন্দ্রনাথ ঠাকুর
বাংলা সঙ্গীত
দীনা পাঠক

দীনা পাঠক (ওরফে গান্ধি; ৪ মার্চ ১৯২২ - ১১ অক্টোবর ২০০২) গুজরাতি থিয়েটারএর একজন অভিনেত্রী তথা পরিচালিকা এবং চলচ্চিত্রের অভিনেত্রীও ছিলেন। তিনি একাধারে সক্রিয় সমাজকর্মী ছিলেন   এবং অন্যদিকে 'ন্যাশনাল ফেডারেশন অফ ইন্ডিয়ান ওমেন' সংস্থার সভানেত্রী হয়েছিলেন।

দীনা পাঠক হিন্দি এবং গুজরাতি তথা থিয়েটারের একজন চূড়ামণি ছিলেন, যিনি ছয় দশকের বেশি সময় ধরে ১২০ সংখ্যাধিক চলচ্চিত্রে অভিনয় করেছিলেন। তার প্রস্তুত ভাবাই গণনাট্য ধারা মিনা গুর্জরি  বহু বছর ধরে সফলভাবে অভিনীত হয়েছিল, এবং বর্তমানে এই ধারা সফলভাবে চলমান হয়ে উঠেছে।

গোলমাল এবং খুবসুরত হিন্দি চলচ্চিত্র দুটোতে তার অবিস্মরণীয় অভিনয়ের জন্যে তিনি বহুল পরিচিত হয়েছিলেন। তিনি ভারতে আর্ট সিনেমার একজন প্রিয় অভিনেত্রী ছিলেন, যেখানে কোশিশ, উমরাও জান, মির্চ মসালা এবং মোহন যোশি হাজির হো! ইত্যাদি চলচ্চিত্রে তিনি শক্তিশালী চরিত্রগুলোতে অভিনয়ের দক্ষতা দেখিয়েছিলেন।

দীনা পাঠকের সাড়া জাগানো গুজরাতি চলচ্চিত্র ছিল মোতি বা, মালেলা জীভ এবং ভবানি ভবাই, যখন তার বহু পরিচিত নাটকের মধ্যে ছিল দিঙলেগার, ডল'স হাউস, বিজন শেনি এবং সত্যদেব দুবে নির্দেশিত গিরিশ কার্নাড-এর হায়াবাদানা।

প্রারম্ভিক জীবন 
দীনা পাঠক ১৯২২ খ্রিষ্টাব্দের ৪ মার্চ গুজরাত রাজ্যের আমরেলিতে জন্মেছিলেন। তিনি ছোটোবেলা থেকেই ফ্যাশন এবং চলচ্চিত্রের প্রতি অনুরক্ত হয়ে ওঠেন, এমনকি শৈশবেই নাটকে অভিনয় শুরু করে দিয়েছিলেন এবং সমালোচকদের প্রশংসা পেয়েছিলেন।

তিনি যৌবন বয়সে ইন্ডিয়ান ন্যাশনাল থিয়েটার সংস্থায় অভিনেত্রী হিসেবে যোগদান করেছিলেন। তিনি বোম্বে বিশ্ববিদ্যালয়এর (মুম্বই)  একটি কলেজ থেকে পড়াশোনা করে স্নাতক হন। তার ছাত্রাবস্থায় সক্রিয়তার ব্যাপারে জানা যায়, যেখানে গুজরাতের গণনাট্য ভবানী থিয়েটারকে সেই প্রাক-স্বাধীনতার সময়ে ভারতে ব্রিটিশ শাসন সম্পর্কে মানুষকে সচেতন করার জন্যে ব্যবহার করা হয়েছিল; এই কাজের সুবাদে তিনি ভারতীয় গণনাট্য সংঘ (আইপিটিএ) সংস্থার নিবিড় সান্নিধ্যে এসেছিলেন, তিনি যখন তার বড়ো দিদি শান্তা গান্ধি এবং ছোটো বোন তরলা মেহতার সঙ্গে মুম্বইতে ছিলেন, সেখানে গুজরাতি থিয়েটারকে পুনরুজ্জীবিত করার জন্যে তার সহযোগী অভিনেতা-অভিনেত্রীদের সঙ্গে কৈলাশ পাণ্ডেয় এবং দামিনী মেহতাকে পেয়ে গুরুত্বপূর্ণ ভূমিকা পালন করেছিলেন।

কর্মজীবন
দীনা পাঠকের নাটকগুলো ১৯৪০ খ্রিষ্টাব্দের দশকে গুজরাতে যথেষ্ট আলোড়ন সৃষ্টি করেছিল। দর্শক-শ্রোতারা ময়না গুর্জরি নাটকে তার অভিনয় দেখা পর্যন্ত লাইন দিয়ে অপেক্ষা করত, যেটা তার দিদি শান্তা গান্ধির জসমা ওধন ছিল এখনো পর্যন্ত সবচেয়ে জনপ্রিয় ভবাই। ১৯৫৭ খ্রিষ্টাব্দে দিল্লির রাষ্ট্রপতি ভবনএর প্রেক্ষাগৃহে মাননীয় রাষ্ট্রপতি ডক্টর রাজেন্দ্র প্রসাদজির সামনে যখন মিনা গুর্জরি তিনি প্রদর্শন করেছিলেন, এটা হল এপর্যন্ত প্রথম এবং একমাত্র গুজরাতি নাটক যেটা এই অসামান্য কৃতিত্ব অর্জন করেছল।

তথ্যসূত্র 

সংগীত নাটক অকাদেমি পুরস্কার প্রাপক
২১শ শতাব্দীর ভারতীয় অভিনেত্রী
ভারতীয় মঞ্চ পরিচালক
হিন্দি চলচ্চিত্র অভিনেত্রী
ভারতীয় গণনাট্য সংঘের মানুষ
২০শ শতাব্দীর ভারতীয় অভিনেত্রী
ভারতীয় মঞ্চ অভিনেত্রী
গুজরাতি চলচ্চিত্র অভিনেত্রী
গুজরাতি ব্যক্তি
২০০২-এ মৃত্যু
১৯২২-এ জন্ম
আমরেলি জেলার ব্যক্তি
ভারতীয় নারী সক্রিয়কর্মী
ভারতীয় নারী অধিকারকর্মী
ভারতীয় নারী মঞ্চ পরিচালক
গুজরাতের ভারতের কমিউনিস্ট পার্টির রাজনীতিবিদ
ধাত-বাদান

ধাত-বাদান বা ধাত-হামি (বাংলা: "বুনো ছাগলের নারী" ও "অভয়ারণ্যের নারী Sanctuary) ছিলেন একজন আরব হিমিয়ার দেবী।

ধাত-বাদান ছিলেন মরুদ্যানের এক প্রকৃতি দেবী। প্রাচীন ইয়েমেন ও ইথিওপিয়ার সর্বত্র গাছ দ্বারা বৃত্তাকারে বেষ্টিত জলকুণ্ডে তাকে পূজা করা হত।

তথ্যসূত্র

আরব দেবী
প্রকৃতি দেবী
মরুদ্যান
আরবীয় দেবী
মরূদ্যান
অমৃতা চট্টোপাধ্যায়

অমৃতা চট্টোপাধ্যায়      একজন বাংলা চলচ্চিত্র অভিনেত্রী।তার প্রথম চলচ্চিত্র ছিল বুদ্ধদেব দাশগুপ্তের "আনোয়ার কা আজব কিসসা"  ।এরপর তিনি অভিনয় করেছেন বাংলা, হিন্দি এবং বহুভাষী ছায়াছবিতে।

প্রাথমিক জীবন এবং শিক্ষা 

ছোটোবেলায় গান আর নাচের শখ ছিল। কিন্তু, অভিনেত্রী হওয়াটাই ছিল তাঁর নিয়তি। কলকাতার এক বিখ্যাত বাংলা সংবাদপত্রের বিনোদন বিভাগের প্রধানের মেয়ে অমৃতা চ্যাটার্জি হয়ে উঠলেন বাংলা সিনেমা জগতের এক অন্যতম সেরা ও প্রতিভাবান অভিনেত্রী। অমৃতা কলকাতায় পাথনা ভবনে স্কুল করেন । তিনি সমাজবিজ্ঞানে সেন্ট জেভিয়ার্স থেকে স্নাতক (সম্মানিত) এবং যাদবপুর বিশ্ববিদ্যালয়ে স্নাতকোত্তর গবেষণায় পড়াশোনা করেন ।উভয় ক্ষেত্রে প্রথম শ্রেণীর স্কোর অর্জন করেন।

পেশা 
চলচ্চিত্র নির্মাতা বুদ্ধদেব দাশগুপ্তের ছবি "আনোয়ার কা আজব কিসসা "(নওয়াজউদ্দিন সিদ্দিকির সঙ্গে)  তার প্রথম চলচ্চিত্র ।  এটা থিয়েটারে মুক্তি পায়নি।  প্রথমবার ছোটো পরদায় আত্মপ্রকাশ ২০১২ সালে জি বাংলার "কনকাঞ্জলি" দিয়ে। এরপর পরিচালক অনিকেত চ্যাটার্জি তাঁর ছবি জানলা দিয়ে বৌ পালালো ছবিতে অমৃতাকে সুযোগ দেন। সেই পথ চলা শুরু।এতে তিনি অর্জুন চক্রবর্তীর বিপরীতে অভিনয় করেন।এরপর একের পর এক মুক্তি পেতে থাকে মৈনাক ভৌমিকের ছবি কলকাতা কলিং, অরিন্দম দে’র মেহের আলি ও অদিতি রায়ের ছবি অন্য বসন্ত। বাংলার পাশাপাশি কাজ করেছেন হিন্দি ছবিতেও। Jl50 নামে সেই ছবিতে কাজ করলেন অভিনেতা অভয় দেওলের বিপরীতে। মুক্তির অপেক্ষায় রয়েছে অমৃতা অভিনীত "চাবিওয়ালা",(আদিল হুসেনের সঙ্গে )"লর্ড অফ দি অরফ্যান্স"," থ্রি স্মোকিং ব্যারেল" ও" রানি"। তিনি অর্জুন চক্রবর্তীর বিপরীতে "জানলা দিয়ে বউ পালালো","অটো নম্বর ৯৬৯৬","তুষাগ্নি" চলচ্চিত্রে অভিনয় করেছেন ও এ ২০১৫ সালে টেলিপর্দার ‘ব্যোমকেশ’ ধারাবাহিকে এপিসোড: সজারুর কাঁটাতে তাঁকে দেখা গিয়েছিল দীপা চরিত্রে, কিন্তু সেটা লিড ছিল না।এছাড়া তিনি "মেহের আলী "তে হিরণ চট্টোপাধ্যায়ের বিপরীতে অভিনয় করেছেন ।
তিনি জি বাংলা অরিজিনালের হরর ও রোমানটিক টেলিছবি "ভেংচি"তে ( কৌশিক সেনের বিপরীতে ) ও "অন্য বসন্তে" (কৌশিক রায়ের বিপরীতে)অভিনয় করেন। 6th আগস্ট শর্ট ফিল্মে রাহুল ব্যানার্জীর বিপরীতে অভিনয় করেন।২০১৮ সালে প্রথমবার হইচইয়ের ওয়েব সিরিজ় ব্যোমকেশের ৩য় মৌসুমে ও শর্ট ফিল্ম "সব রাত্রি কাল্পনিকে" দেখা যায় অমৃতাকে।২০১৯ সালে "আহা রে"তে তিনি আরেফিন শুভ,ঋতুপর্ণা সেনগুপ্তর সাথে অভিনয় করেন। ২০১৯ সালে হইচইয়ের ওয়েব সিরিজ় "বউ কেন সাইকো" তে তাকে কঙ্কাল কাকলী চরিত্রে দেখা যাবে।তিনি এখন "ক্যাকটাস","দেবতার গ্রাস"(যাতে নাসিরউদ্দিন শাহ,সৌমিত্র চট্টোপাধ্যায় রয়েছেন)চলচ্চিত্রে কাজ করছেন।

চলচ্চিত্রতালিকা

চলচ্চিত্র

টেলিভিশন

ধারাবাহিক 

 ব্যোমকেশ সিজন ৩
 ল্যাবরেটরি
 "বউ কেন সাইকো"
 বক্সড
 পাঁচ ফোড়ন ২ - পর্ব ৩

বিজ্ঞাপন 

 ভিভেল আইটিসি - ভিভেল পুজো প্রেম
 আইটিসি আশির্বাদ আটা
 পতঞ্জলী কেশ কান্তি শ্যাম্পু

তথ্যসূত্র

বহিঃসংযোগ 

 
 

কলকাতার অভিনেত্রী
বাংলা চলচ্চিত্র অভিনেত্রী
জীবিত ব্যক্তি
বাঙালি অভিনেত্রী
এতেতে

এতেতে হলেন ইথিওপিয়ার কাফফায় পূজিত উর্বরতার দেবী। তাঁকে ভার্জিন মেরির খ্রিস্টান কাল্টের অঙ্গীভূত করা হয়। কিন্তু সম্ভবত তাঁর সঙ্গে উর্বরতা-সংক্রান্ত একটি প্রাচীন মেয়েলি প্রথার সম্পর্ক রয়েছে। এই প্রথায় মেয়েরা পবিত্র লতাপাতা সংগ্রহ করে নদীতে নিক্ষেপ করে। উৎসবটি আস্তার ইয়ো মারিয়াম (এপিফেনি অফ মেরি) নামে পরিচিত।

তথ্যসূত্র 

আফ্রিকান দেবী
উর্বরতার দেবী
হুডা সিটি সেন্টার মেট্রো স্টেশন

হুডা সিটি সেন্টার দিল্লি মেট্রোর হলুদ লাইনে অবস্থিত একটি প্রান্তিক মেট্রো স্টেশন। এটি একটি উত্তোলিত স্টেশন এবং ভারতের জাতীয় রাজধানী অঞ্চলের অন্তর্গত গুড়গাঁও শহরে অবস্থিত। কুতুব মিনার-হুডা সিটি সেন্টার করিডরের অংশ হিসেবে ২০০৯ সালের ২১ জুন স্টেশনটি উদ্বোধন করা হয়।

ইতিহাস

স্টেশন বিন্যাস

সুবিধা-সুযোগ
হুডা সিটি সেন্টারের মেট্রো স্টেশনে এইচডিএফসি ব্যাংক, ইএস ব্যাংক, স্টেট ব্যাংক অফ ইন্ডিয়া, সিন্ধু ইন্ডিয়ান ব্যাংকের এটিএম পরিষেবা পাওয়া যায়।

প্রবেশ/ প্রস্থান

তথ্যসূত্র

বহিঃসংযোগ

দিল্লি মেট্রো স্টেশন
২০১০-এ দিল্লিতে প্রতিষ্ঠিত
২০১০-এ চালু রেলওয়ে স্টেশন
চাঁদনি চক মেট্রো স্টেশন (দিল্লি)

চাঁদনী চক দিল্লি মেট্রোর হলুদ লাইনের একটি স্টেশন। এটি চাঁদনী চক বাজারের জন্য রেল পরিষেবার কাজ করে এবং লাল কিলার কাছে অবস্থিত। এটি ভারতীয় রেলওয়ের ওল্ড দিল্লি রেলওয়ে স্টেশন থেকে হাঁটা দূরত্ব অবস্থিত।

সুযোগ - সুবিধা 
চাঁদনী চক মেট্রো স্টেশনে স্টেট ব্যাংক অফ ইন্ডিয়া এটিএম পরিষেবা প্রদান করে। পাবলিক টয়লেট স্টেশন প্রাঙ্গনে রয়েছে। টিকেট ভেন্ডিং মেশিন এই মেট্রো স্টেশন পাওয়া যায়।

স্টেশন বিন্যাস

প্রবেশ / প্রস্থান 
 গেট নং-১ : চাঁদনী চৌক বাজার ও টাউন হল থেকে  প্রবেশ / প্রস্থান। 
 গেট নং ২ এবং ৩ : দিল্লী পাবলিক লাইব্রেরী এবং দিল্লি জংশনের দিকে। 
 গেট নং ৪ : বর্তমানে সংস্কার অধীনে। 
 গেট নং ৫ : শুধুমাত্র প্রবেশের জন্য ব্যবহৃত হয়।

তথ্যসূত্র

বহিঃসংযোগ

দিল্লি মেট্রো স্টেশন
২০০৫-এ চালু রেলওয়ে স্টেশন
উত্তর দিল্লি জেলার রেলওয়ে স্টেশন
আনশার

আনশার হচ্ছে একজন আদিম দেবতা। আনশার শব্দের অর্থ সমগ্র স্বর্গ। আনশারের সঙ্গিনী হচ্ছে কিশার যার অর্থ "পুরো পৃথিবী "। তারা লাহামু এবং লাহমুর সন্তান এবং তিয়ামাত ও আপসুর প্রৌপুত্র। তারা স্বর্গের দেবতা, দেবতাদের রাজা আনুর পিতামাতা।

নব্য আশারীয় পর্বে আনশারকে আশারীয় সাম্রাজ্যের নামদেবতা আশুরের ভাবা হতো।

তথ্যসূত্র 

মেসোপটেমীয় দেবতা
এনুমা এলিস
আকাশ ও আবহাওয়া দেবত
আন্তর্জাতিক স্কি ফেডারেশন

আন্তর্জাতিক স্কি ফেডারেশন বিশ্বব্যাপী আন্তর্জাতিক শীতকালীন ক্রীড়ার সর্বোচ্চ পরিচালনা পর্ষদ। এটি ১৯২৪ সালের ২ ফেব্রুয়ারি চেমোনিক্সে প্রতিষ্ঠিত হয়, এর উপর অলিম্পিকের আলপাইন স্কিইং, ক্রস কান্ট্রি স্কিইং, স্কি জাম্পিং, নরডিক কম্বাইন্ড, ফ্রিস্টাইল স্কিইং ও স্নোবোর্ডিং বিভাগের দায়িত্ব পরে। আন্তর্জাতিক প্রতিযোগিতার নিয়মনীতি সেটিংয়ের দায়িত্বও এর উপর বর্তায়। আন্তর্জাতিক স্কি ফেডারেশনের সদস্য সংখ্যা হল ১১৮। এর সদরদপ্তর সুইজারল্যান্ডের অবার্হফেন অ্যাম থানর্স অবস্থিত। এটি বিশ্ব স্কি চ্যাম্পিয়নশিপের ব্যানারে কয়েকটি বিশ্ব চ্যাম্পিয়নশিপের আযোজন করে।

স্কি বিভাগসমূহ 
আন্তর্জাতিক স্কি ফেডারেশন নিন্মোক্ত ক্রীড়া বিভাগসমূহ সংগঠিত করে, বিশ্বকাপ প্রতিযোগিতা ও বিশ্ব চ্যাম্পিয়নশিপসমুহে এগুলো প্রতিদ্বন্দ্বিতা হয়।

আলপাইন স্কিইং

নরডিক স্কিইং

ফ্রিস্টাইল স্কিইং

স্নোবোর্ডিং

অন্যান্য

Unofficial 

Note: The discipline of Biathlon, which combines cross-country skiing and rifle shooting, has its own organisation, the International Biathlon Union (IBU).

তথ্যসূত্র 

 
স্কিইং সংগঠন
আইওসি স্বীকৃত আন্তর্জাতিক ফেডারেশন
জন ফার্থ

জন ডিওয়েস এভলিন ফার্থ (; জন্ম: ২১ ফেব্রুয়ারি, ১৯০০ - মৃত্যু: ২১ সেপ্টেম্বর, ১৯৫৭) নটিংহামে জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। নটিংহ্যামশায়ার ক্রিকেট ক্লাবের পক্ষে প্রথম-শ্রেণীর ইংরেজ কাউন্টি ক্রিকেটে অংশগ্রহণ করেছিলেন। দলে মূলতঃ লেগ ব্রেক ও গুগলি বোলিং করতেন ‘বাজ ফার্থ’ ডাকনামে পরিচিত জন ফার্থ।

প্রথম বিশ্বযুদ্ধকালীন উইনচেস্টার কলেজে ক্রিকেটার হিসেবে আবির্ভূত হন। এরপর ইংল্যান্ড চার্চের যাজকের দায়িত্ব পালন করেছিলেন।

খেলোয়াড়ী জীবন 
লেগ ব্রেক ও গুগলি বোলার ছিলেন জন ফার্থ। ১৯১৭ সালে এটন কলেজের বিপক্ষে ৪১ রানের বিনিময়ে ১০ উইকেট লাভ করে সকলকে বিস্ময়াভিভূত করেন। ১৯১৭ সালে কোন প্রথম-শ্রেণীর ক্রিকেট খেলা অনুষ্ঠিত না হবার দরুণ পাঁচজন পাবলিক বিদ্যালয়ের বোলারকে উইজডেন বর্ষসেরা ক্রিকেটারের সম্মাননায় তাকেও রাখা হয়েছিল।

সমগ্র খেলোয়াড়ী জীবনে তিনি মাত্র চারটি প্রথম-শ্রেণীর ক্রিকেটে অংশগ্রহণ করেছিলেন। দুইবার অক্সফোর্ড ও দুইবার নটিংহ্যামশায়ারের পক্ষে খেলেছিলেন জন ফার্থ।

ব্যক্তিগত জীবন 
উইনচেস্টার কলেজের শিক্ষক ও যাজকের দায়িত্বে নিয়োজিত ছিলেন। বিদ্যালয়েকে ঘিরে বেশকিছু পুস্তক রচনা করে গেছেন তিনি। তখন তার ডাকনাম ছিল বাজ ফার্থ। এরপর তিনি টেম্পল মাস্টার হিসেবে মনোনীত হন। মৃত্যুকালীন উইনচেস্টার ক্যাথেড্রালে নৈতিক আদর্শরূপ এমেরিটাস ছিলেন।

২১ সেপ্টেম্বর, ১৯৫৭ তারিখে ৫৭ বছর বয়সে হ্যাম্পশায়ারের উইনচেস্টার কলেজে জন ফার্থের দেহাবসান ঘটে।

তথ্যসূত্র

আরও দেখুন 
 গ্রিভিল স্টিভেন্স
 উইজডেন বর্ষসেরা ক্রিকেটার
 লিচেস্টারশায়ার কাউন্টি ক্রিকেট ক্লাব

বহিঃসংযোগ 
 
 

১৯০০-এ জন্ম
১৯৫৭-এ মৃত্যু
অক্সফোর্ড বিশ্ববিদ্যালয়ের ক্রিকেটার
ইংরেজ ক্রিকেটার
উইজডেন বর্ষসেরা ক্রিকেটার
নটিংহ্যামশায়ারের ক্রিকেটার
নটিংহ্যাম থেকে আগত ক্রিকেটার
ক্রাইস্ট চার্চ, অক্সফোর্ডের প্রাক্তন শিক্ষার্থী
আব্জু

আব্জু হচ্ছে মেসোপটেমীয় ধর্মের আদিদেবতাদের একজন। মেসোপটেমীয় ধর্মের আদিদেবতারা হচ্ছেন আব্জু ও তিয়ামাত, লাহমু ও লাহামু, আনশার ও কিশার এবং মুম্মু। আব্জুকে আপ্সু, এনগুরও বলা হয়। আব অর্থ পানি এবং জু অর্থ গভীর। সুমেরীয় ও আক্কাডীয় কিংবদন্তি অনুসারে আব্জু হচ্ছে পাতাল থেকে উঠে আসা স্বাদুপানি যা আব্জুর কাছ থেকে আসে। তাদের মতে পৃথিবী (মা) এবং পাতাল (কুর) এর মাঝের ফাঁকা স্থানে একটি আদিম সাগর আছে।

সুমেরীয় সংস্কৃতিতে 
এরিদু শহরে এনকির মন্দি ই২-আব্জু (গভীর পানির গৃহ) নামে পরিচিত যা জলাভূমির পাশে অবস্থিত। কিছু ব্যবিলন এবং আশারীয় মন্দিরের সামনের উঠোনে অবস্থিত পবিত্র পানির পুকুরকে আব্জু (আপ্সু) বলা হতো। ধর্মীয় ধৌতকরণ হিসেবে এসব পুকুরের সংগে ইসলামী মসজিদের ওজুর জলাধার, ইহুদিদের মিকভত এবং খ্রিষ্টীয় গীর্জায় রক্ষিত বাপ্তিস্মাল ফন্টের মিল পাওয়া যায়।

সুমেরীয় সৃষ্টিতত্ত্ব 
বিশ্বাস করা হতো সুমেরীয় দেবতা এনকি (আক্কাডীয় ভাষায় ইয়া) মানুষ তৈরির পূর্বে আব্জুতে বসবাস করতো। তার স্ত্রী দামগালনুনা, মা নাম্মু, উপদেষ্টা ইসিমুদসহ বিভিন্ন উপসেবক সৃষ্টি আব্জুতে বাস করতো।

তথ্যসূত্র 

মেসোপটেমীয় দেবতা
স্রষ্টা দেবতা
সুমের
বাংসামোরো

বাংসামোরো স্বশাসিত অঞ্চল ( Munṭiqah banjisāmūrū dhātiyyah al-ḥukm), দাপ্তরিকভাবে মুসলিম মিন্দানাওতে বাংসামোরো স্বশাসিত অঞ্চল (BARMM) এবং আরো সহজভাবে বাংসামোরো হিসেবে পরিচিত, দক্ষিণ ফিলিপাইনের মধ্যে একটি স্বশাসিত অঞ্চল।

মুসলিম মিন্দানাওত স্বশাসিত অঞ্চল (ARMM) কে পরিবর্তন করে মুসলিম মিন্দানাওত বাংসামোরো স্বশাসিত অঞ্চলকে জানুয়ারি ২১, ২০১৯ ভোটের মাধ্যমে এ বাংসামোরো আইন পাস করে অনুমদিত করা হয়। যা ২৫ জানুয়ারি ২০১৯ ফিলিপাইন নির্বাচন কমিশন ঘোষণা করে।
বাংসামোরোর এটা অর্জনের একমাত্র কারণ এ অঞ্চল পুরো ফিলিপাইনে মুসলিম সমৃদ্ধ অঞ্চল

ইতিহাস

প্রাথমিক ইতিহাস এবং ইসলামের আগমন

ঔপনিবেশিক যুগ

মিন্দানাওতে স্বশাসিত আঞ্চলিক সরকার

প্রশাসনিক বিভাগ
বাংসামোরো অন্ততপক্ষে ৩ টি "গঠনকারী অংশ" শহর, ১১৬ টি মহানগর এবং ২,৫৯০ বেরানগায় নিয়ে গঠিত হবে।

সরকার

সাংগঠনিক গঠন

আনুষ্ঠানিক

নির্বাহী

কেবিনেট

নেতাদের কাউন্সিল

আইন প্রণয়নকারী

বিচারপতিগণ

সাংস্কৃতিক ঐতিহ্য

প্রাকৃতিক ঐতিহ্য

তুলনা

তথ্যসূত্র

বহিঃসংযোগ

ফিলিপাইনের অঞ্চল
২০১৯-এ প্রতিষ্ঠিত রাষ্ট্র ও অঞ্চল
তিয়ামাত

তিয়ামাত হচ্ছে মেসোপটেমীয় ধর্মের আদিদেবতাদের একজন। মেসোপটেমীয় ধর্মের আদিদেবতারা হচ্ছেন আব্জু ও তিয়ামাত, লাহমু ও লাহামু, আনশার ও কিশার এবং মুম্মু।

তিয়ামাত হচ্ছে নোনা সাগরের দেবী যিনি মিঠাপানির দেবতা আব্জুর সংগে মিলিত হয়ে তরুন দেবতার জন্ম দেন। তিনি আদি সৃষ্টির প্রতীক। তাকে স্ত্রীরূপে বর্ণনা করা হয়, এবং উল্লেখযোগ্য একজন হিসেবে বর্ণনা করা হয়েছে। তিয়ামত সম্পর্কে দুই ধরনের কিংবদন্তি প্রচলিত আছে। এর একটিতে তিয়ামাতকে সৃষ্টির দেবী বলা হয়েছে। নোনা ও মিষ্টি পানির পবিত্র বিবাহে এই মহাবিশ্বের সকল প্রাণীর সৃষ্টি হয়েছে। দ্বিতীয় মতে তিয়ামত ছিলো দানব দেহের এক আদি উপদ্রব।  কিছু সূত্র তার সমুদ্র সর্প বা ড্রাগন সদৃশ ছবি শনাক্ত করেছে।

ব্যবিলনীয় এপিক কবিতা এনুমা এলিশ অনুসারে তিনি প্রথম প্রজন্মের দেবতাদের জন্ম দিয়েছেন। তার স্বামী আপ্সুকে সিংহাসনচ্যুত করতে আপ্সুর বিরুদ্ধে যুদ্ধে আপ্সু নিহত হয়। তিয়ামাত বৃহৎ সাগর ড্রাগণের রূপ ধারণ করে স্বামীর খুনিদের বিরুদ্ধে যুদ্ধ শুরু করে। তিয়ামত এনকির পুত্র ঝড়দেবতা মারদুকের হাতে নিহত হন। তার খন্ডিত দেহ দিয়ে মারদুক স্বর্গ এবং নরক তৈরি করেন।

বর্ণনা

তথ্যসূত্র 

মেসোপটেমীয় দেবতা
স্রষ্টা ঈশ্বর
সৃষ্টিকর্তা দেবী
সমুদ্র এবং নদীর দেবী
মিত্র ওয়েতিমুনি

মিত্র ডি সিলভা ওয়েতিমুনি (; জন্ম: ১১ জুন, ১৯৫১ - মৃত্যু: ২০ জানুয়ারি, ২০১৯) কলম্বোয় জন্মগ্রহণকারী শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি।

১৯৮৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছিলেন মিত্র ওয়েতিমুনি। তবে, ঘরোয়া প্রথম-শ্রেণীর শ্রীলঙ্কান ক্রিকেটে খেলেননি তিনি। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।

খেলোয়াড়ী জীবন 
সম্মিলিত সিলন বিদ্যালয়ের অধিনায়কের দায়িত্ব পালন করেছিলেন মিত্র ওয়েতিমুনি। দলটিকে নিয়ে ১৯৬৯-৭০ মৌসুমে ভারত গমন করেন। ঐ দলটিতে ভবিষ্যতের টেস্ট অধিনায়ক বান্দুলা ওয়ার্নাপুরা ও দিলীপ মেন্ডিসের অংশগ্রহণ ছিল। ১৯৮২ সালে শ্রীলঙ্কা দল টেস্ট মর্যাদায় আসীন হয়। এ সময় তার বয়স ত্রিশোর্ধ্ব ছিল। ওয়েতিমুনির পুরো প্রথম-শ্রেণীর ক্রিকেট খেলা ১২৭ দিনে চারটি দেশের সাথে নয় খেলায় সম্পন্ন হয়। নভেম্বর, ১৯৮২ সালে বুলাওয়েতে স্বাগতিক জিম্বাবুয়ের বিপক্ষে ব্যক্তিগত সর্বোচ্চ ৫৫ রানের ইনিংস খেলেন।

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সৌভাগ্য হয় তার। তবে কোন টেস্টই নিজ দেশে খেলে যেতে পারেননি। ৪ মার্চ, ১৯৮৩ তারিখে স্বাগতিক নিউজিল্যান্ডের বিপক্ষে টেস্ট ক্রিকেটে অভিষেক ঘটে মিত্র ওয়েতিমুনি’র। নিউজিল্যান্ড গমনে শ্রীলঙ্কা দলের সদস্যরূপে তাকে অন্তর্ভুক্ত করা হয়েছিল। ঐ সফরের দুই টেস্টে অংশ নিয়ে চার ইনিংসে মোটে ২৮ রান তুলেছিলেন। ঐ খেলাগুলোর প্রথমটিতে সহোদর কনিষ্ঠ ভ্রাতা সিদাথের সাথে ব্যাটিং উদ্বোধনে নেমেছিলেন যা টেস্ট ক্রিকেটের ইতিহাসের কেবলমাত্র তৃতীয় ঘটনারূপে বিবেচ্য। একই দলের বিপক্ষে এর পূর্বেই ২ মার্চ তারিখে একদিনের আন্তর্জাতিকে অভিষেক হয় তার। এটিই তার একমাত্র ওডিআইয়ে অংশগ্রহণ ছিল।

খেলার ধরন 
তার খেলোয়াড়ী জীবন স্বল্পকালীন ছিল। সর্বমোট নয়টি প্রথম-শ্রেণীর খেলার মধ্যে দুটিই টেস্ট ছিল। কেবলমাত্র একটি খেলা শ্রীলঙ্কার মাটিতে খেলতে পেরেছিলেন। প্রথম-শ্রেণীর অভিষেক খেলাতেই জিম্বাবুয়ের বিপক্ষে পঞ্চাশোর্ধ্ব রান করেন। কিন্তু, এরপর নিজেকে আর মেলে ধরতে পারেননি।

ব্যক্তিগত জীবন 
শ্রীলঙ্কার পক্ষে প্রতিনিধিত্বকারী ওয়েতিমুনি ভ্রাতৃত্রয়ের অন্যতম ছিলেন। তারা প্রত্যেকেই ব্যাটিং উদ্বোধনে মাঠে নামতেন। জ্যেষ্ঠ ভ্রাতা সুনীল ওয়েতিমুনি টেস্ট মর্যাদা লাভের পূর্বে শ্রীলঙ্কার পক্ষে খেলেছেন। ১৯৭৫ ও ১৯৭৯ সালের ক্রিকেট বিশ্বকাপে অংশগ্রহণ করেছিলেন সুনীল। অন্যদিকে, কনিষ্ঠ ভ্রাতা সিদাথ ওয়েতিমুনি শ্রীলঙ্কার পক্ষে প্রথম টেস্ট শতক করার গৌরব অর্জন করেছেন।

২০ জানুয়ারি, ২০১৯ তারিখে ৬৮ বছর বয়সে কলম্বোয় মিত্র ওয়েতিমুনি’র দেহাবসান ঘটে।

তথ্যসূত্র

আরও দেখুন 
 ব্যাটিং অর্ডার
 সিদাথ ওয়েতিমুনি
 প্রথম-শ্রেণীর ক্রিকেট
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৫১-এ জন্ম
২০১৯-এ মৃত্যু
আনন্দ কলেজের প্রাক্তন শিক্ষার্থী
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
সরলা ঠকরাল

সরলা ঠকরাল (৮ আগস্ট,১৯১৪ - ১৫ মার্চ ২০০৮  ) ছিলেন প্রথম ভারতীয় মহিলা বৈমানিক।   ১৯১৪ সালে জন্মগ্রহণ করে, ১৯৩৬ সালে, মাত্র ২১ বছর বয়সে তিনি বিমানের পাইলট হিসাবে লাইসেন্স অর্জন করেছিলেন এবং একটি জিপসি মথ বিমান এককভাবে চালনা করেছিলেন। তখন তার একটি চার বছর বয়সী মেয়ে ছিল। প্রাথমিক লাইসেন্স পাওয়ার পর, তিনি লাহোর ফ্লাইং ক্লাবের মালিকানাধীন বিমানটিকে এক হাজার ঘণ্টা চালিয়েছিলেন। তার স্বামী ছিলেন পি.ডি. শর্মা, যাঁর সাথে তার মাত্র ১৬ বছর বয়সে বিয়ে হয়েছিল। পি.ডি. শর্মা এমন একটি পরিবার থেকে উঠে এসেছিলেন, যেখানে পরিবারের ভিতরে নয়জন পাইলট ছিলেন, এটি ঠকরালকে পাইলট হবার জন্য যথেষ্ট উৎসাহ প্রদান করেছিল। একদিকে শর্মা ছিলেন প্রথম ভারতীয়, যিনি এয়ারমেইল পাইলট লাইসেন্স পেয়েছিলেন, করাচি ও লাহোরের মধ্যে উড়ে চলা বিমানের জন্য, অপরদিকে তার সহধর্মিনী ছিলেন "এ" লাইসেন্স পাওয়া প্রথম ভারতীয় নারী, যাঁর প্রায় ১০০০ ঘণ্টারও বেশি বিমান চালানোর অভিজ্ঞতা ছিল। 

দুঃখজনকভাবে, ক্যাপ্টেন শর্মা ১৯৩৯ সালে একটি বিমান দুর্ঘটনায় মারা যান। এর কিছু সময়ের পর, তার অল্পবয়সী বিধবা স্ত্রী, নিজের বাণিজ্যিক পাইলট লাইসেন্সের প্রশিক্ষণ নেবার জন্য আবেদন করার চেষ্টা করেছিলেন, কিন্তু এসময় দ্বিতীয় বিশ্বযুদ্ধ শুরু হয়ে গিয়েছিল এবং সিভিল পাইলট প্রশিক্ষণ স্থগিত করা হয়েছিল। নিজের বাচ্চাকে বড় করা এবং নিজের জীবিকা অর্জনের তাগিদে, ঠকরাল তার বাণিজ্যিক বৈমানিক হওয়ার স্বপ্ন ত্যাগ করে লাহোরে ফিরে আসেন এবং সেখানে মেয়ো স্কুল অব আর্টে ভর্তি হন, এখানে তিনি বেঙ্গল স্কুল অফ পেইন্টিং এর উপর প্রশিক্ষণ নিয়েছিলেন এবং ফাইন আর্টসের উপর ডিপ্লোমা অর্জন করেছিলেন।

ঠকরাল আর্য সমাজের একজন নিবেদিত অনুসারী ছিলেন। এটি একটি আধ্যাত্মিক সম্প্রদায় যাঁরা বেদের শিক্ষা অনুসরণ করার জন্য নিজেদের উৎসর্গ করেন। এই সম্প্রদায়ের মধ্যে, ঠকরালের জন্য পুনর্বিবাহের একটি সম্ভাবনা ছিল।

ভারত ভাগের পর, তিনি তার দুই কন্যার সাথে দিল্লীতে চলে আসেন, যেখানে তার সাথে আর. পি. ঠকরালের পরিচয় হয় এবং তাকে তিনি ১৯৪৮ সালে বিয়ে করেন। সরলা, যিনি মাটি নামেও পরিচিত ছিলেন, একজন সফল মহিলা ব্যবসায়ী এবং চিত্রকর হয়ে উঠেন। তিনি পোশাক-পরিচ্ছদ ও অলংকারের নকশার কাজ শুরু করেন। তিনি ২০০৮ সালে মৃত্যূ বরণ করেন। 

২০২১ খ্রিস্টাব্দের ৮ ই আগস্ট গুগল সরলার জন্মদিনে এক গুগল ডুডুলের মাধ্যমে শ্রদ্ধা জানায়।

তথ্যসূত্র 

১৯১৪-এ জন্ম
২০০৮-এ মৃত্যু
নয়াদিল্লির ব্যক্তি
জ্যাকি গ্লিসন

জ্যাকি গ্লিসন নামে পরিচিত জন হার্বার্ট গ্লিসন (; ২৬ ফেব্রুয়ারি ১৯১৬ - ২৪ জুন ১৯৮৭) ছিলেন একজন মার্কিন কৌতুকাভিনেতা, অভিনেতা, লেখক, সুরকার ও সঙ্গীত নির্দেশক। তিনি ১৯৫০-এর দশকের মাঝামাঝি সময় থেকে ১৯৭০ সাল পর্যন্ত দ্য জ্যাকি গ্লিসন শো-এ কাজ করেছেন, এই কাজের জন্য তিনি তিনটি প্রাইমটাইম এমি পুরস্কারের মনোনয়ন লাভ করেন। তার অভিনীত উল্লেখযোগ্য চলচ্চিত্র ভূমিকাসমূহ দ্য হাসলার (১৯৬১) চলচ্চিত্রে মিনেসোটা ফ্যাটস এবং ১৯৭৭ থেকে ১৯৮০-এর দশকের শুরু পর্যন্ত স্মোকি অ্যান্ড দ্য ব্যান্ডিট চলচ্চিত্র ধারাবাহিকে বাফোর্ড টি. জাস্টিস। দ্য হাসলার ছবিতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে অস্কার ও গোল্ডেন গ্লোব পুরস্কারের মনোনয়ন লাভ করেন।

১৯৫০ ও ১৯৬০-এর দশকে গ্লিসন সঙ্গীত চর্চার সাথে জড়িত ছিলেন, এবং তার কয়েকটি অ্যালবাম সর্বাধিক বিক্রিত ছিল। তার প্রথম অ্যালবাম মিউজিক ফর লাভার্স অনলি বিলবোর্ডের শীর্ষ ১০ তালিকায় ১৫৩ সপ্তাহ অবস্থান করেছিল, এবং তার প্রথম ১০টি অ্যালবাম এক মিলিয়ন কপির বেশি বিক্রি হয়েছিল।

তথ্যসূত্র

বহিঃসংযোগ

 
 
 
 
 

১৯১৬-এ জন্ম
১৯৮৭-এ মৃত্যু
২০শ শতাব্দীর মার্কিন অভিনেতা
২০শ শতাব্দীর মার্কিন কৌতুকাভিনেতা
২০শ শতাব্দীর মার্কিন সঙ্গীতজ্ঞ
আইরিশ বংশোদ্ভূত মার্কিন ব্যক্তি
ক্যাপিটল রেকর্ডসের শিল্পী
মার্কিন কৌতুকাভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
মার্কিন রোমান ক্যাথলিক
যকৃতের ক্যান্সারে মৃত্যু
ফ্লোরিডায় ক্যান্সারে মৃত্যু
মলাশয়ের ক্যান্সারে মৃত্যু
টনি পুরস্কার বিজয়ী
শ্রেষ্ঠ পার্শ্ব অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
পিবডি পুরস্কার বিজয়ী
২০শ শতাব্দীর মার্কিন কৌতুকাভিনয়শিল্পী
২০শ শতাব্দীর মার্কিন সুরকার
২০শ শতাব্দীর মার্কিন পুরুষ সঙ্গীতজ্ঞ
মার্কিন পুরুষ সুরকার
নিউ ইয়র্কের অভিনেতা
নিউ ইয়র্ক শহরের অভিনেতা
নিউ ইয়র্কের (অঙ্গরাজ্য) রিপাবলিকান